Ou huis skep asem dansky 'n nuwe, moderne uitleg | Tuis
Die galerymuur in die oopplan-leefvertrek wemel van herinneringe uit die paartjie se reise: vakansiefoto's wat Philippa geneem het, en allerlei kopies van oraloor. Die versameling groen glas- en -keramiekware op die koffietafel kom uit Amerikaanse tweedehandswinkels en uit 'n boedelhuis se inhoud. Die oorspronklike Flos Arco-lamp uit 1962 en die Weylandts-hoekbank was ook slim tweedehandse kopies. Godin-smeulstofie van The Woodstove and Kitchen Company
Foto's Henrique Wilding
Daar is agt woorde waarvan Philippa Dresner net mooi niks hou nie, en des te minder wanneer dit in dié volgorde gebruik word: "Hoe gaan jy dit by die huis kry?" Sodra 'n mens oor dekor begin gesels in die kontemporêre leefruimte van die Rosebank-huis wat sy met haar lewensmaat, Chris Murphy, deel, verstaan jy gou hoekom nie.
"Dis 'n uitdaging wat ek nog moet verloor," sê Philippa nonchalant. Hul reisfoto's vertel die storie van 'n avontuurlike paartjie wat al die wêreld platgereis het. In hul huis lyk slim tweedehandse kopies soos Parker Knoll-stoele ewe tuis tussen skatte en puik vondste uit tweedehandswinkels van oor die wêreld heen.